Diari Oficial de la Generalitat Valenciana


Sumari del DOGV 6947, del 21-01-2013 (2013/566)

DECRET 13/2013, de 18 de gener, del Consell, de modificació del Decret 54/2000, de 25 d'abril, pel qual es va crear el Premi Generalitat - Mariano Martínez: Joventut Valenciana a l'Exterior.
----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2013/01/18/13/dof/vci/html**

### Dades del document

Número de DOGV
:   6947

Data del DOGV
:   21-01-2013

Secció del DOGV
:   I. DISPOSICIONS GENERALS

Número del document
:   2013/566


Data del document
:   18-01-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Decret

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * premi cultural
    * jove
    * legislació

DECRET 13/2013, de 18 de gener, del Consell, de modificació del Decret 54/2000, de 25 d'abril, pel qual es va crear el Premi Generalitat - Mariano Martínez: Joventut Valenciana a l'Exterior. [2013/566]  
PREÀMBUL  
  
Pel Decret 54/2000, de 25 d'abril, el Consell va crear el Premi Generalitat - Mariano Martínez: Joventut Valenciana a l'Exterior, a fi de reconéixer i premiar públicament aquelles persones físiques i jurídiques, agrupacions de jóvens, o seccions juvenils de centres valencians a l'exterior, que hagen destacat per la seua labor a favor de la participació de la joventut en el funcionament intern i en les activitats dels centres valencians a l'exterior, així com per la seua aportació a l'articulació de les relacions intergeneracionals dins d'estos.  
  
Les modificacions produïdes en el si de l'Administració de la Generalitat durant el temps transcorregut des de l'entrada en vigor de l'esmentat Decret 54/2000, de 25 d'abril, comporten que la majoria dels càrrecs als qui s'atribuïx la competència per a formular les propostes de concessió del premi i que componen el jurat que ha de designar la persona o entitat premiada entre els candidats proposats n'han variat la denominació.  
Per això, cal modificar el Decret 54/2000, de 25 d'abril, per a adaptar-ne la regulació a l'estructura actual de l'Administració de la Generalitat.   
En virtut del que s'ha exposat, i d'acord amb el que establix la Llei 5/1983, de 30 de desembre, del Consell, a proposta del conseller de Presidència i Agricultura, Pesca, Alimentació i Aigua i amb la deliberació prèvia del Consell, en la reunió del dia 18 de gener de 2013,  
  
  
DECRETE  
  
Article únic. Modificació del Decret 54/2000, de 25 d'abril, del Consell  
Es modifiquen els articles 2, 4 i 5 del Decret 54/2000, de 25 d'abril, del Consell, pel qual es va crear el Premi Generalitat - Mariano Martínez: Joventut Valenciana a l'Exterior, s'introduïx un nou article, el 6, i es titulen els articles 1 i 3, en els termes que es detallen en l'annex del present decret.  
  
  
DISPOSICIÓ DEROGATÒRIA  
  
Única. Derogació normativa  
Queden derogades les disposicions del mateix rang o d'un rang inferior en allò que s'oposen al que disposa este decret.  
  
  
DISPOSICIONS FINALS  
  
Primera. Habilitació  
Es faculta la persona titular de la conselleria competent en matèria de comunitats de valencians a l'exterior per a dictar les disposicions de desplegament d'este decret.  
  
Segona. Entrada en vigor  
Este decret entrarà en vigor l'endemà de la publicació en el Diari Oficial de la Comunitat Valenciana.  
  
València, 18 de gener de 2013  
  
El president de la Generalitat,  
ALBERTO FABRA PART  
  
El conseller de Presidència i Agricultura, Pesca, Alimentació i Aigua,  
JOSÉ CISCAR BOLUFER  
ANNEX  
  
Nova redacció dels articles 2, 4 i 5, inclusió de l'article 6 i titulació dels articles 1 i 3 del Decret 54/2000, de 25 d'abril, del Consell, pel qual es va crear el Premi Generalitat - Mariano Martínez: Joventut Valenciana a l'exterior  
  
«Article 1. Objecte».  
  
«Article 2. Formulació de propostes  
Les propostes per a la concessió del premi es podran formular:  
1. Per iniciativa de la direcció general competent en matèria de centres valencians a l'exterior.  
2. Per una proposta raonada dels centres valencians a l'exterior, entenent-se com a tals les entitats associatives, fundacionals i altres persones jurídiques sense ànim de lucre, legalment constituïdes al territori on es troben assentades, amb la denominació que lliurement s'hagen atorgat, que tinguen com a objecte preferent, recollit en els seus estatuts, el manteniment de vincles culturals i socials amb el poble valencià, la seua història, la seua llengua i la seua cultura, i que siguen reconeguts com a tals per la Generalitat.  
Les propostes raonades dels centres valencianes a l'exterior han de dirigir-se a la direcció general competent en esta matèria, i es presentaran en el Registre General de la conselleria a la qual pertanga la direcció general esmentada, o per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Les propostes també podran presentar-se per via telemàtica en el portal de la Generalitat (), accedint als apartats «Administració en línia» - «Guia Prop».  
Per a poder tramitar electrònicament les propostes, cal disposar de certificat digital, ja siga de l'entitat, de la presidència de l'entitat o del representant davant de la conselleria. Tot això de conformitat amb les instruccions previstes en el web de l'Agència de Tecnologia i Certificació Electrònica (ACCV), ».  
  
«Article 3. Periodicitat».  
  
«Article 4. Contingut del premi  
El premi consistirà en un guardó acreditatiu d'este, que, en funció de l'existència de crèdit pressupostari adequat i suficient, podrà anar acompanyat d'una assignació econòmica. Així mateix, es podrà concedir a un o més beneficiaris, i es dividirà, si pertoca, l'assignació econòmica entre estos beneficiaris, en la proporció que determine el jurat, o, si així ho considera este, podrà ser declarat desert».   
  
  
«Article 5. Jurat  
El jurat, que designarà, entre les candidatures proposades, la persona o entitat premiada, estarà format per:  
1. President o presidenta: la persona titular de la conselleria competent en matèria de centres valencians a l'exterior.  
2. Vicepresident o vicepresidenta: la persona titular de la subsecretaria de la conselleria competent en matèria de centres valencians a l'exterior.  
3. Vocals: les persones titulars de la direcció general i de la direcció de servici amb competències en matèria de centres valencians a l'exterior.   
4. Secretari o secretària: un funcionari o funcionària de la direcció general competent en matèria de centres valencians a l'exterior, que actuarà amb veu però sense vot, designat per la persona titular d'esta direcció general».  
  
«Article 6. Termini de resolució  
El termini per a dictar i notificar la resolució d'atorgament del premi serà de sis mesos des de la publicació de la convocatòria en el Diari Oficial de la Comunitat Valenciana. La resolució d'atorgament es publicarà així mateix en el Diari Oficial de la Comunitat Valenciana.  
  
En el cas de no resoldre's el procediment en el termini establit anteriorment, s'entendrà que ha sigut declarat desert».


Còpia Permalink ELI